**Zápisnica**

**z 3. zasadnutia Obecného zastupiteľstva konaného dňa 5.mája 2015 o 18:00 hod. na Obecnom úrade v Dolnom Kalníku**

Prítomní: podľa prezenčnej listiny

Program:

1. Záhájenie,prezentácia, schválenie programu OZ a určenie zapisovateľa a overovateľov zápisnice

2. Začiatok realizácie stavby „komunikácia IBV Kliny“ , /p.Muller, p.Kubov/ + diskusia

3. Predaj obecného majetku v časti Farské

4. Realizácia obecnej web stránky

5. Zahájenie prípravy Programu hospodárskeho a sociálneho rozvoja obce

6.Diskusia

7. Záver

**Bod 1**

Starostka obce zahájila zasadnutia Obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo RNDr. Tatianu Záhradníkovú, za overovateľov zápisnice určilo Ing. Sedmáka a p. Oreška.

Hlasovanie: - prítomnosť - 5 poslancov - 100%

- hlasovanie – **ZA : 5 PROTI : 0 ZDRŽAL SA : 0** bolo prijaté nasledovné

**UZNESENIE**

Obecného zastupiteľstva č. **12 /2015 zo dňa 5.5.2015**

* **schvaľuje**

program OZ, zapisovateľa a overovateľov zápisnice.

**Bod 2**

Starostka obce prívítala občanov časti Kliny, ktorí chceli byť informovaní o prípravách a priebehu výstavby cestnej komunikácie priamo od developera – investrora p.Mullera a zhotoviteľa p.Kubova ( zástupca zhotoviteľskej firmy ARSALEX s.r.o. ).

Starostka obce vysvetlila občanom históriu výstavby cesty : P.Muller sa zaviazal dobudovať cestnú komunikáciu pod asfaltovú vrstvu. Proces výstavby spomalilo a skomplikovalo budovanie kanalizácie akciovou spoločnosťou TURVOD a.s. . Podmienkou uloženia kanalizácie v cestnej komunikácii bolo jej výlučné vlastníctvo obce. Obec prevzala komunikáciu od p.Mullera a následne na základe zmluvy o nájme zo dňa 21.5.2012 ju p. Muller vzal do nájmu. V decembri 2013 bola kanalizácia skolaudovaná. Na dodržanie technologických postupov pri výstavbe pri cestnej komunikácie bolo doporučené obdobie približne ½ roka na usadenie zeminy – t.j do 30.6.2014. Od tohto dátumu investor nepodnikol žiadne práce na výstavbe komunikácie. Na základe toho, ho obec v novembri 2014 vyzvala k podpísaniu dodatku č. 1. k nájomnej zmluve. V ktorom ho zaväzuje do 30. 9.2015 dokončiť cestnú komunikáciu v dohodnutom rozsahu. Zmluvne strany sa navzájom dohodli na zmluvnej pokute, a to vo výške 30 EUR za každý deň omeškania.

P.Muller informoval, že termín dokončenia stavby smeruje ku koncu augusta. Problémy sú s nájdením uzatváracích ventilov na vodu a s osadením domov v rôznej výške. Navrhol urobiť skúšku zhutnenia aby sa zistilo či je potrebné zvyšovať stabilizačnú vrstvu a tak určiť výšku obrubníkov. Dobudovanie komunikácie úzko súvisí s výstavbou verejného osvetlenia a preto je potrebné do cesty osadiť chráničky.

Šírku cesty 5 m a osadenie chráničiek do cesty navrhuje zakotviť v ďalšom dodatku. Problémom je aj dobudovanie finančne náročného výjazdu na hlavnú cestu /smer Sklabiňa /. Ak výjazd dobuduje developer, nebude sa finančne podieľať na výstavbe verejného osvetlenie.

Firma ARYALEX s.r.o. dáva na materiál a prácu na komunikácii pred položením asfaltu záruku 3 roky.

Starostka obce vyzvala p.Kubova dodať harmonogram prác a termínom ukončenia. Týždeň pred realizáciou stavby budú občania informovaní formou SMS. Občanov vyzvala, aby prípadné pripomienky adresovali stavebnému dozoru.

Zo strany občanov zaznela otázka termínu úplného dokončenia cestnej komunikácie, teda položenia asfaltu.

**Bod 3**

Obec finančne prispieva  novovzniknutým častiam obce na dokončenie cestných komunikácií , na položenie asfaltu v hrúbke 8 cm. Obec v súčastnosti nedisponuje finanačnou čiastkou, ktorá by pokryla túto finančne náročnú investíciu.

Starostka obce predložila poslancom návrh na predaj 2 obecných pozemkov v časti Farské. Zo získaných fin .prostriedkov by sa zafinancovalo položenie asfaltu.

Predkladateľ: starostka obce

Znenie návrhu**: Predaj obecného majetku v časti Farské + stanovenie spôsobu predaja**

Hlasovanie: - prítomnosť - 5 poslancov - 100%

- hlasovanie – **ZA : 5 PROTI : 0 ZDRŽAL SA : 0** bolo prijaté nasledovné

**UZNESENIE**

Obecného zastupiteľstva č. **13 /2015 zo dňa 5.5.2015**

* **schvaľuje**

1. zámer predať obecný majetok v časti Farské – nehnuteľnosť určenú podľa Územného plánu na bytovú výstavbu, nachádzajúcu sa v katastrálnom území Dolný Kalník, zapísané na LV č.126

- parcela C- KN 314/31, orná pôda o výmere 660 m2

- parcela C – KN 314/32, orná pôda o výmere 661 m2

Identifikované v geometrickom pláne č. 14/2010

2. spôsob predaja majetku uvedeného pod bodom 1.tohoto uznesenia a to priamym predajom, najmenej za cenu všeobecnej hodnoty majetku vo výške, stanovenú podľa osobitného predpisu Znaleckým posudkom.

Hlasovanie: - prítomnosť - 5 poslancov - 100%

- hlasovanie – **ZA : 5 PROTI : 0 ZDRŽAL SA : 0** bolo prijaté nasledovné

- **poveruje**

Obec Dolný Kalník /zastúpenú starostkou Ivetou Balšiankovou / v súlade so zákonom č. 138/1991 Zb., o majetku obcí v znení neskorších predpisov zverejniť najmenej na 15 dní zámer predať svoj majetok -pozemky parcela C-KN 314/31,314/32 v k.ú. Dolný Kalník, časť Farské priamym predajom a zároveň určiť lehotu na doručovanie cenových ponúk . Po uplynutí stanovenej lehoty na zverejnenie vyhodnotí cenové ponuky obecné zastupiteľstvo

**Bod 4**

Staroska obce oslovila starostov obcí Horný Kalník a  Záborie aby spoločne ( vzhľadom na množstevnú zľavu) postupovali pri výbere zhotoviteľa oficiálnej webovej stránky obcí. Po vyhodnotení cenových ponúk, kvalite ponúkaných služiel a referenciách zhotoviteľov, predložila poslancom návrh na objednanie zhotovenia obecnej web stránky u  Ing. Tylku.

Hlasovanie: - prítomnosť - 5 poslancov - 100%

- hlasovanie – **ZA : 5 PROTI : 0 ZDRŽAL SA : 0** bolo prijaté nasledovné

**UZNESENIE**

Obecného zastupiteľstva č. **14 /2015 zo dňa 5.5.2015**

**schvaľuje**

objednanie zhotovenia obecnej webovej stránky  Ing.Tylkom.

**Bod 5**

Starostka obce predložila poslancom návrh na vypracovanie Program hospodárskeho a sociálneho rozvoja obce na obdobie 2015 – 2025, ktorý navrhuje aby vypracovala Regionálna rozvojová agentúra Dolný Turiec.

Podľa paragrafu 8 Zákona 309/2014 obec zabezpečuje jeho vypracovanie pri uplatnení partnerstva. Agentúra vyzvala obec na ustanovenie pracovnej skupiny zo všetkých sektorov, ktorá sa bude aktívne podieľať na vypracovaní programu. Cieľom je vypracovať kľúčový dokument obecnej samosprávy, ktorý by pomohol realizovať naplánované aktivity obce.

Hlasovanie: - prítomnosť - 5 poslancov - 100%

- hlasovanie – **ZA : 5 PROTI : 0 ZDRŽAL SA : 0** bolo prijaté nasledovné

**UZNESENIE**

Obecného zastupiteľstva č. **15 /2015 zo dňa 5.5.2015**

**schvaľuje**

spoluprácu s Regionálnou rozvojovou agentúrou Dolný Turiec pri vypracovaní Programu hospodárskeho a sociálneho rozvoja obce na roky 2015 – 2025.

**Bod 7**  Záver

Starostka obce poďakovala poslancom za účasť.

V Dolnom Kalníku dňa 8.5..2015

Zapísala: RNDr.Tatiana Záhradníková

Overil: Ing. Pavol Sedmák

Róbert Oreško